Polisievrou se vermiste seuntjie dood gevind | Maroela Media
Katlego Lesenya wat op 21 Mei 2016 in Mokopane verdwyn het. Sy liggaam is op 30 Mei 2016 gevind. (Foto: SAPD, Limpopo)
Katlego se ma, 'n 38-jarige konstabel van Mokopane (Potgietersrus) se eenheid vir gesinsgeweld, seksuele oortredings en kinderbeskerming, was die Vrydag voor sy verdwyning, glo met haar kêrel in 'n argument betrokke. "Die verhouding is daarna verbreek," het kol. Ronel Otto, woordvoerder van die polisie in Limpopo, gesê.
Katlego was laas saam met die kêrel gesien op die dag van sy verdwyning.
"Die verdagte is die afgelope naweek in Lephalale (Ellisras) in hegtenis geneem. Hy het aan polisiebeamptes gewys waar hy die liggaam gestort het," het sy bygevoeg.
Die verdagte het glo die seuntjie se liggaam van 'n brug af in 'n vlak rivier op die Marken-pad tussen Mahwelereng en Lephalale gegooi.
"Lede van die polisie se honde-eenheid en soek- en reddingspanne is op die toneel om die liggaam uit te haal. 'n Nadoodse ondersoek sal gedoen word om die oorsaak van sy dood te bepaal."
Baie tragies wys my net hoe min n lewe werd is …wat gaan in so n ou se kop aan …Botswana het nie die probleme ….want hulle het nog die doodstraf ….so jy dink 3 x …in SA doen jy wat jy wil want die wet beskerm die krimeneel meer as die slagoffer …hierdie is nou n duidelike voorbeeld